Et pots posar en contacte 
amb nosaltres als 
C.S.A Can Vies i Hamsa. 
O trucant al tlf/fax: 

93 442 62 53 
e.mail- burxa@mail.com 

Butlletí contra-informatiu de la vila de Sants. 


EL 12-0, ESCLATA. 


La detenció de 26 joves i V empresonament de 14 d’ells/es. indigna a amplis sectors de la societat. 



Policies antiavalots disparant pilotes de goma contra manifestants, el passat 12 d’octubre. 


Com podreu observar els i les T·'TATrr/^Tl T \ T com pels mitjans de comunicació, 
lectores habituals de La Burxa, a- f-^ | J j IX I f\ I j Ha calgut enfrontar-se directament 

quest número presenta alguns amb el problema perquè per primer 

canvis en la distribució temàtica, i és que des de la cop es plantegés seriosament la seva prohibició. Però a 

redacció hem vist important donar una altra versió quin preu: desenes de ferits per les càrregues, el barri 

dels greus esdeveniments que van succeir al barri el ocupat per la policia, trastocada la seva tranquil·la nor- 

passat dia 12 d'octubre i totes les seves conseqüències. malitat, 26 persones detingudes, 14 d'elles preses, tota 

També hem valorat l'actuació dels mitjans de comu- una campanya de criminalització on semblava que 

nicació, que aquest cop més que mai han estat, no des- sentir-se antifeixista hagués de ser delicte. Sembla tal- 

criptors de la realitat, sinó elements actius en el clima ment el món al revés, mentre els nazis es passegen 

de criminalització que ha permès l'empresonament de tranquil·lament pel carrer, la policia dissol brutalment 

14 antifeixistes. Naturalment, des de La Burxa prenem a qui protesta. El cas dels i les preses és prou simp- 

partit, -mai ens n'hem amagat- però no el prenem per tomàtic; en aquest país sembla que és més delicte tren- 

la violència, sinó per l'autoorganització, per la car el vidre d'un banc que apunyalar un immigrant, 

resistència civil envers el feixisme,i la seva cobertura. Però per sort no tot està perdut, ho hem pogut veure 

Perquè sense uns permisos de la Delegació de Govern amb l'espectacular reacció social, que no va creure la 

i l'impressionant desplegament policial que tot el barri versió televisiva i va exigir la llibertat de les i els anti- 

vam poder veure, l'acte feixista de la pl. dels Països feixistes. Però encara queden moltes coses per fer: la 

Catalans mai es podria haver celebrat, i sense cobertura primera, aconseguir l'arxivament de totes les causes 

mediàtica ja hagués caigut des de fa anys en l'oblit. obertes contra l'antifeixisme, i sobretot acabar amb 

Durant anys es va reclamar la prohibició d'aquest acte l'acte feixista i que el nostre barri ja no hagi de passar 

per vies diverses, totes elles ignorades tant pel poder mai més vergonya el 12 d'octubre. 


La manifestació antifeixista va 
ser convocada el 12 d'octubre, 
"Dia de la Hispanidad y de la 
raza", per tal de mostrar el 
rebuig cap a l'apologia del fei¬ 
xisme i rimperialisme que es fa 
des de la plaça dels Països Cata¬ 
lans en l'acte feixista convocat 
per l'AUN, i per tal de respondre 
a les constants agressions xenò¬ 
fobes i racistes dels neonazis 
que, cada cop més, van en aug¬ 
ment. També es volia denunciar 
tant la hipocresia i complicitat 
de les institucions, Ajuntament i 
Delegació de Govern, "per om¬ 
plir-se la boca de democràcia i 
tolerància, i alhora permetre ac¬ 
tes feixistes com aquest", com la 
protecció policial que "assegura 
que la celebració ultradretana 
es realitzi amb total normalitat, 
reprimint les respostes que s'o¬ 
posen al feixisme". Any rera any, 
la Plataforma Antifeixista ha in¬ 
tentat aturar l'acte de totes les 
maneres possibles: quatre anys 
convocant un festival antifeixista 
a Cotxeres, de caràcter lúdic, 
presentant mocions al Ple del 
Districte perquè s'anul.lés el per¬ 
mís per la celebració de l'acte, 
amb campanyes informatives al 
veïnat, etc... , . . 

(continua a la pag.2) 

L’ANTIFEIXISME VA APLEGAR UNES 2.500 PERSONES 


Policies encaputxats van realitzar 26 detencions. Mentrestant, d’altres policies protegien l’acte ultradretà. 

(vé de la portada) 


Segons l'esmentada plataforma: 
"veient que amb cap d'aquests 
mitjans s'aconseguia frenar la 
convocatòria feixista, l'any pas¬ 
sat i el present, després d'una 
intensa campanya informativa de 
rebuig, s'han convocat manifesta¬ 
cions al barri de Sants per inten¬ 
tar aturar, un cop més, la cele¬ 
bració de l'acte". En paraules 
d'una manifestant: "cal sortir al 
carrer i mostrar la nostra indig¬ 
nació i rebuig al feixisme creixent 
per tal de combatre'l". Aquest 
any van participar a la manifesta¬ 
ció prop de 2.500 persones. L'am¬ 
bient estava tens, el dia anterior 
hi van haver diversos atacs per 
part dels feixistes, van apallissar 
a dos joves del barri, van atacar 
un centre social a Esplugues, 
agressions a Mollerussa, etc..., i 
els i les manifestants van expres¬ 
sar el seu malestar i la seva ràbia 
davant l'amenaça real del feixis¬ 
me. La manifestació va recórrer 
els carrers de Sants: carretera de 
Sants, C/Brasil, Avda. Madrid, 


C/Joan Güell i C/Galileu, fins 
arribar a l'Avda. Sant Antoni on 
un cordó policial d'unes cinquan¬ 
ta furgonetes d'antiavalots va 
impedir el pas dels i les manifes¬ 
tants cap a la plaça dels Països 
Catalans. Aquest fou el moment 
en què van començar els enfron¬ 
taments amb la policia, que va 
realitzar una forta càrrega fins 
provocar la dispersió de la mani¬ 
festació. Alguns grups de mani¬ 
festants resultants de la càrrega 
policial que va dividir la manifes¬ 
tació, van escapar dels atacs poli- 
cials per diferents carrers del 
barri. Amb barricades de conte¬ 
nidors, tanques i algun cotxe, van 
tallar els carrers d'accés per 
impedir el pas de les furgonetes 
d'antiavalots, i van realitzar tren¬ 
cadisses de vidres d'alguns bancs 
i immobiliàries. L'esclat de ràbia, 
"fruit de l'impediment policial al 
desenvolupament de la manifes¬ 
tació mentre els feixistes prosse¬ 
guien el seu acte tranquil·lament, 
del malestar acumulat per les 


agressions feixistes quotidianes, i 
fruit de la impotència i la indig¬ 
nació" segons manifestaren els 
antifeixistes, no fou indiscrimi¬ 
nat; van atacar entitats bancàries, 
la seu del PP, immobiliàries i un 
McDonalds, que tal com aclarí 
una manifestant: "representen 
l'altre feixisme, l'econòmic, el de 
la desigualtat social i la pobre¬ 
sa ". Durant el transcurs dels inci¬ 
dents algun manifestant explica¬ 
va als i les veïnes que "ni els 
establiments ni la seva integritat 
física corrien perill''. Tot i així un 
comerç i alguns vehicles van ser 
injustament afectats pels alda¬ 
rulls, però aquesta no va ser ni 
molt menys la dinàmica general, 
a pesar de l'espant que això va 
extendre pel barri. Mentre, la 
policia, desconcertada per l'elevat 
nombre de manifestants disper¬ 
sats per diversos indrets del barri, 
i guiada per un helicòpter que 
feia seguiment de tots els movi¬ 
ments dels i les manifestants, 
intentava atrapar els diferents 


grups de gent, disparant pilotes 
de goma, llançant gasos lacrimò¬ 
gens i repartint cops de porra, 
resultant ferides desenes de per¬ 
sones. Vàries furgonetes es van 
concentrar al voltant del C.S.A. 
Can Vies on vàries persones es 
resguardaven dels atacs policials, 
disparant pilotes de goma i impe¬ 
dint que ningú provinent de la 
manifestació antifeixista pogués 
entrar. Diversos veïns del barri 
van observar com encaputxats 
que incitaven la trencadissa de 
vidres i el llençament de pedres 
eren els mateixos policies dis¬ 
fressats de manifestants que 
minuts més tard detenien a gent 
que no havia participat als alda¬ 
rulls. El contundent atac de les 
forces policials es va saldar amb 
26 detencions de manifestants o 
simplement joves que passaven 
pel carrer en aquell moment, 
catorze dels i les quals van 
ingressar a presó en règim pre¬ 
ventiu per ordre de la jutgessa 
Remei Bona. 




Tot seguit els van tumbar a terra. 


ELS GRUPS FEIXISTES VAN ACTUAR IMPUNEMENT 

Tres joves del barri van ser apallissats a la Pl.dels Països Catalans durant la nit anterior al 12 d’octubre. 


Tant abans com durant l'acte de 
la Pl. dels Països Catalans, 
diverses persones van ser agre¬ 
dides per petits grups de nazis. 
La nit de l'l 1 al 12 d'octubre, un 
centre social okupat d'Esplu- 
gues va ser atacat amb pedres 
per cap rapats d'ideologia 
espanyolista. La mateixa mati¬ 
nada, cap els volts de les qua¬ 
tre, tres joves del barri van ser 
apallissats a la mateixa plaça on 
hores després s'havia de cele¬ 


brar el "Homenaje a la bande¬ 
ra"; dos d'ells van ser ingressats 
a l'Hospital Clínic amb contu¬ 
sions i ferides de consideració 
al cap. Tres dels cinc agressors 
van ser detinguts just quan 
treien les navalles, confiscades 
també per la policia. Sembla ser 
que estan vinculats al grup 
juvenil de l'organització de l'Y- 
nestrillas. Poc abans de l'inici 
de la manifestació antifeixista, 
un jove de 23 anys va ser apun¬ 


yalat prop de l'Estació de Sants 
per un assistent a l'acte feixista, 
resultant ferit sense gravetat. 
També un magrebí va ser l'ob¬ 
jectiu d'un ultradretà, concreta¬ 
ment al c/ Badal, però en aquest 
cas va saber defensar-se de l'a¬ 
gressor. També es van produir 
atacs amb navalla. Una veïna 
assegura haver vist joves nazis 
passejant-se de dos en dos en 
motocicletes amb objectes pun- 
xants a les mans. A la pl. de 


Sants, joves feixistes van 
llançar testos des d'un balcó a 
uns manifestants. El mateix dia, 
un immigrant va ser apallissat a 
Sarrià-Sant Gervasi. Malgrat 
l'augment d'agressions feixistes 
que els nazis venien protagonit¬ 
zant a Sants, Sabadell, Terras¬ 
sa, Mollerussa i a d'altres loca¬ 
litats, la policia continuava 
vetllant per la seguretat del fei¬ 
xistes que any rera any prenen 
la plaça dels Països Catalans. 

INGRES A LA PRESO i els mass-media? 


Van ser traslladats/des, a Wad-Ras. La Trinitat i La Model. 


Encara queda el judici i les coses no els 
seran fàcils, però ara ja són al carrer. 
Aquest és el relat de l'odissea que van 
haver de passar 14 joves pel delicte de 
mostrar la seva repulsa al feixisme, o 
simplement passejar pel barri de Sants 
en uns moments de batuda policial: 

Més de seixanta hores va durar la deten¬ 
ció per part de la policia de 26 persones 
al terme de la manifestació antifeixista, 
cal recordar que la majoria de deten¬ 
cions es van fer més tard de les tres de la 
tarda, i a llocs tan allunyats entre ells 
com la cantonada d'Alcolea amb Valla¬ 
dolid, a la Rambla de Brasil o fins i tot 
al barri de Collblanc o l'Hospitalet; algú 
va ser enganxat quan fugia de les càrre¬ 
gues policials que van desmembrar la 
manifestació, altres simplement havien 
sortit a comprar el pa o a patinar en un 
dia festiu, ni tan sols es coneixien; la 
seva història les ha unit per sempre.Pri- 
mer van ser les dependències de la 
comissaria de La Verneda, i després a 
les dels jutjats de Barcelona, la detenció 
va ser allargada artificialment per la 
policia, amb excuses burocràtiques 
inversemblants, durant la qual els i les 
detingudes van patir tot tipus de pressió 
psicològica i maltractaments (pallisses 
al moment de la detenció, incomunica¬ 
ció, negació d'assistència mèdica, racio¬ 
nament de l'aigua o el menjar). Durant 
tot aquest temps la pressió al carrer va 
ser constant, mitjançant concentracions 
davant la comissaria i els jutjats, per tal 
de mostrar el rebuig a les detencions, 


així com per a donar suport a la gent 
detinguda. La mateixa nit de dimarts ja 
van sortir en llibertat tres menors penals 
(de menys de 14 anys) i un altre detin¬ 
gut, Jordi Batlle, fill d'Albert Batlle, 
regidor de l'Ajuntament de Barcelona, 
alliberament del que ningú ha sabut 
donar explicacions hores d'ara, tot i que 
es rumoreja que es va produir alguna 
intervenció "extra-judicial". Finalment, 
el dijous 14 al matí van començar a 
prestar declaració davant la jutgessa 
d'instrucció n° 28 (Remei Bona); el fis¬ 
cal i un advocat particular de "La Cai¬ 
xa", les acusen dels delictes de danys, 
lesions, desordres, atemptat i, a 14 
d'ells, d'associació il·lícita. Va ser preci¬ 
sament aquesta acusació, la que va por¬ 
tar al fiscal a demanar presó preventiva 
incondicional i sense fiança per una part 
de la gent detinguda, decidint-ho de for¬ 
ma aleatòria, sense cap prova ni cap 
raonament que justifiqués una acusació 
tan greu. A mida que anava avançant el 
dia la gent concentrada a les portes dels 
Jutjats anava veient més probable l'en¬ 
trada a presó d'una part de les i els 
detinguts, enmig d'un veritable linxa¬ 
ment medi àtic. Finalment, a les dotze 
de la nit, la jutgessa Remei Bona ordenà 
l'ingrés immediat de set nois a la presó 
de menors de la Trinitat, a quatre més a 
la Model, i a les tres noies a Wad-Ras; 
els furgons policials de detinguts, van 
haver de sortir escortats per antiavalots, 
davant la indignació de les més de tres- 
centes persones allà concentrades. 





Una de les protestes anant cap a la presó de la Trinitat, el passat 16 d’octubre. 



BUTLLETA DE 
SUBSCRIPCIÓ 


Nom o col.lectiu/associació/etc 

Adreça. 

Població. 

Codi postal. 

Telèfon. 


14 persones van ser empresonades sense fiança pels fets 
ocorreguts aquí a Sants durant la manifestació del 12 
d'octubre. Com s'entén aquesta brutal mesura repressora 
quan un conductor embriac mata dos ciclistes i queda en 
llibertat? 

És un interrogant que queda obert, però des de La 
Burxa creiem important denunciar la implicació directa 
que han tingut els mitjans de comunicació oficials. 

Després de la manifestació antifeixista del 12 d'oc¬ 
tubre, l'opinió pública ha assistit atònita a un bombardeig 
mediàtic que sobredimensionava la violència i magnitud 
dels fets. Els titulars dels diaris ho deixen ben clar: "La 
policia ve la 'semilla de Jarrai' en los violentos sucesos 
del Dia de la Hispanidad", "La juez considera que los 
detenidos de Sants se organizaron con el fin de causar 
destrozos" (La Vanguardia, 14 i 16 d'octubre), "La poli¬ 
cia insisteix en la connexió basca", "Pujol critica els polí¬ 
tics indulgents amb els okupes", "Sants passa de la por a 
la irritació" (El Periodico, 14 d'octubre), "Okupas y 
Jarrai se reunieron el pasado verano" (ABC, 14 d'octu¬ 
bre). 

Al llarg de tots aquests dies, els diaris i telenotícies 
s'han omplert d'especulacions policials presentades a l’o¬ 
pinió pública com a verídiques. Així, constantment, es 
parlava de "violència organitzada", "connexions amb 
Jarrai", "manuals de guerrilla urbana", "vandalisme", 
"radicals"... informació que provenia majoritàriament del 
cap superior de Policia, Francisco Arrébola, i del minis¬ 
tre d'Interior, Jaime Mayor Oreja. 

Mentrestant, familiars i amics de les persones 
empresonades i detingudes s'esforçaven a fer rodes de 
premsa, comunicats, declaracions... per desmentir totes 
les acusacions inventades abans esmentades; però no han 
tingut cap mena de ressó i han estat completament silen¬ 
ciades. 

Així, les fonts que han utilitzat els mitjans de 
comunicació han estat, un cop més, aquelles que prove¬ 
nen directament del Poder, ja sigui de l'econòmic (recor¬ 
dem que "La Caixa", que es presenta com acusació parti¬ 
cular en contra dels detinguts/des, té accions a bona part 
dels mitjans de comunicació a Catalunya) o de l'Estat. I, 
totes aquelles persones/moviments socials que qüestio¬ 
nen la seva versió oficial s'han tornat a quedar sense veu. 

Aquest cop, però, la situació ha arribat als extrems i 
el clima social que han creat els mitjans de comunicació 
amb el bombardeig de violència premeditada ha permès a 
la Fiscalia i "La Caixa" demanar presó preventiva per 14 
dels 26 detinguts/des. 

Aquesta és l'expressió més bruta del tractament 
informatiu(?) dels mitjans de comunicació per quines 
han estat les seves terribles conseqüències. Però ja fa 
temps que, des d'aquí, La Burxa, venim denunciant la cri- 
minalització que a diari pateixen els moviments socials 
alternatius a causa de les cròniques oficials que se'n fan. 


Per tal de mantenir la nostra independència editorial, des 
de LA BURXA optem per no acceptar subvencions institu¬ 
cionals. Desitgem ser un projecte de contra-informació 
autònom i autogestionat, confiem per tant únicament amb 
els nostres/vostres propis mitjans, Per poder donar conti¬ 
nuïtat al butlletí et proposem que el recolzis econòmica¬ 
ment amb la subscripció a 12 números, així, a més, no et 
perds cap número. Per tal de col·laborar en l’edició i en la 
compra dels segells pel teu/vostre enviament fes-nos arri¬ 
bar 1000 ptes i la butlleta amb les dades complimentades al 
C.S.A. Can Vies (C/ Jocs Florals, 42. 08014 Sants) d’a¬ 
questa manera t’arribarà el butlletí cada mes a casa. 













10.000 PERSONES CONTRA LA REPRESSIÓ 

La manifestació del dissabte 23 d’octubre va ser la culminació d’una setmana de protesta continua. 


novembre 1999 


La burxa 


Immediatament després de fer-se 
efectiu l'ingrés a presó, convoca¬ 
ren una assemblea on acudiren 
més d'un centenar de persones 
entre familiars, amics i membres 
de diferents col·lectius i movi¬ 
ments socials alternatius, des d'on 
van començar a preparar una 
intensa campanya de solidaritat i 
de pressió social per tal d'aconse¬ 
guir el revocament de la presó pre¬ 
ventiva i la seva immediata lliber¬ 
tat. Així, el mateix divendres unes 
cinc-centes persones es manifes¬ 
ten davant les tres presons on estan 
tancades les catorze persones, 
denunciant aquesta situació i exi- 
gint-ne l'alliberament, durant la 
concentració a la presó Model, on 
l'ambient és molt tens a causa de la 
recent mort d'un pres, presumpta¬ 
ment a mans de funcionaris que el 
van apallissar, es produeix un petit 
conat d'amotinament, tot i que no 
arriba a ser greu. Davant d'aquesta 
situació Institucions Penitencià¬ 
ries decideix traslladar-los per evi¬ 
tar les protestes. Malgrat això, el 
dissabte 16 d'octubre un miler de 
persones inicien una marxa desde 
la plaça Orfila (Sant Andreu) fins a 
la Trinitat, Wad Ras i finalment 
Plaça Catalunya. Diumenge, una 
vintena de persones es concentren 
davant del col.legi electoral on 
vota Jordi Pujol i despleguen una 
pancarta davant de tots els mitjans 
de comunicació. Dilluns, més de 
cinquanta cotxes, furgonetes, 
motos i bicis es manifesten durant 
més de tres hores per tot Barcelo¬ 
na. Dimarts es fa una nova concen¬ 
tració davant la presó de la Trini¬ 
tat. Dijous milers d'estudiants 
d'universitat i institut aturen les 
classes i es manifesten per dife¬ 
rents barris de Barcelona, així com 
de Cerdanyola. Però al marge 
d'això, la campanya es converteix 
en un tornado de petites accions, 
treball constant que s'extén per 


moltes comarques, des d'un 
col·lectiu de Ribes del Garraf que 
reparteix paperetes electorals 
donant suport a les persones pre¬ 
ses, aconseguint nombrosos vots, 
fins a dues pancartes gegants pen¬ 
jades des dels blocs de Bellvitge, 
passant per concentracions a 
Tarragona, Vilassar, Terrassa i 
Madrid entre d'altres. Més de dues 
mil persones, centenars d'entitats 
(entre elles la FAVB, el Col.legi 
d'Advocats o les Universitats) i 
diferents professors de dret penal, 
firmen un manifest demanant la 
llibertat immediata dels i les anti¬ 
feixistes; la societat civil comença 
a reaccionar davant la injustícia. 

La reacció al barri 

Al barri cal destacar el minut de 
xiulets que estudiants dels instituts 
Joan Coromines i Joan Pelegrí van 
realitzar davant la seu del Distric¬ 
te, abans de sumar-se a la manifes¬ 
tació estudiantil pel centre de la 
ciutat, així com la taula informati¬ 
va i de recollida de signatures que 


es va instal·lar diferents dies a la 
Plaça de Sants. Tampoc podem 
oblidar la brigada especial que el 
Districte va contractar per tal d'a¬ 
rrencar qualsevol cartell i esborrar 
les pintades que feien referència a 
aquest tema, ni l'inusual desplega¬ 
ment policial, que durant aquests 
dies es va dedicar a identificar, 
multar i assetjar la gent que encar- 
tellava o pintava; val a dir que les 
mesures van ser poc eficaces, ja 
que cada matí, les parets del barri 
despertaven denunciant els fets, 
especialment les seus de "La Cai¬ 
xa", per la implicació d'aquesta 
entitat. 

Finalment, davant la pressió 
social, la jutgessa firmà els autos 
de llibertat, el dijous 21 pels dos 
menors d'edat i l'endemà per la 
resta de persones. Les raons jurídi¬ 
ques d'aquesta actuació no són 
altres que la "disminució de l'alar¬ 
ma social” i un error mecanogràfic 
(!?), ja que en realitat el delicte 
d'associació il·lícita no és el tipifi¬ 
cat a l'article 516 del Codi Penal, 


sinó el de l'article 515, una versió 
més lleu i castigat amb penes d'un 
a tres anys de presó. 

L'alegria de familiars, amigues i 
companys no es fa esperar, però la 
valoració unànime és que el que ha 
passat ha estat molt greu, i la pres¬ 
sió, tant perquè no tomi a succeir 
com per la retirada dels càrrecs i 
l'arxivament definitiu de la causa 
ha de continuar. Així, el dissabte 
23 una impressionant manifestació 
de més de 10.000 persones inunda 
el centre de Barcelona i omple de 
gom a gom la Plaça Sant Jaume 
sota les consignes: "Llibertat sen¬ 
se càrrecs", "Prou criminalització 
a l'autoorganització" i/o "Televi¬ 
sió manipulació". D'aquesta 
manera, quedà palès que a pesar de 
les maniobres de la jutgessa per tal 
d'avortar la manifestació, existei¬ 
xen uns moviments socials amb 
ganes de canviar la societat i amb 
la capacitat de resposta suficient 
com perquè els muntatges poli- 
cials que amparen la repressió no 
quedin impunes. 



La manifestació del 23 d’octubre baixant per la Via Laietana 


Manifest del Centre Social de Sants sobre els fets del 12 d’octubre de 1999 


El vell Sants, entès com el conjunt dels també 
vells barris de Sants, Hostafrancs, La Bordeta, 
és un espai profundament antifeixista de la ciu¬ 
tat de Barcelona que té la desgràcia de patir 
cada any el 12 d'octubre la presència a la nos¬ 
tra plaça dels Països Catalans, d'elements d'a¬ 
questa indesitjable ideologia feixista antide¬ 
mocràtica. Ho hem entès sempre com el que és, 
una provocació. La seva presència, enguany, ha 
provocat d'una manera augmentada tot un 
seguit de lamentables i reprobables aldarulls 
que han tomat a posar al nostre barri als diaris 
molt en contra de la voluntat dels veïns de 


Sants. Tot veient la cronologia dels fets, els 
"temps morts" en l'acció policíaca, la geografia 
de la batalla campal que va produir-se i sent 
coneixedors en profunditat del nostre barri, sos¬ 
pitem que estem davant d'una acció perfecta¬ 
ment planificada, organitzada i executada per 
aconseguir criminalitzar diversos col·lectius de 
joves que esdevenen molestos pels poders 
públics. Altrament, les desmesurades penes que 
se 'ls demanen ens reafirmen en el pensament de 
que s'ha pres i preparat un "escarment”. Volem 
apresar-nos a fer públic que els col·lectius 
alternatius de Sants, que giren al voltant de Can 


Vies, l'Hamsa, Casal Indepe, i d'altres, aple¬ 
guen multitud de joves dels nostres barris, als 
quals coneixem i que lluny de caracteritzar-se 
per un comportament violent acostumen a tre¬ 
ballar d'una manera radical però pacífica per 
una societat millor i més justa. Aquest ha d'és¬ 
ser el darrer any de provocació feixista a Sants. 
El proper mil.leni volem un 12 d'octubre tran¬ 
quil i net, per la qual cosa fem una crida a la 
mateixa delegada del govern Sra. Valdecasas 
perquè actui en conseqüència prohibint en el 
futur l'acte. Mort el gos, s'acabarà la ràbia. 

Centre Social de Sants 

Cartes Obertes 


EL 12 D’OCTUBRE I ELS 
POLÍTICS 

"Respecte els fets ocorreguts el pas¬ 
sat dia dotze al barri de Sants i com 
a veïna del mateix, manifesto la 
meva perplexitat davant d'una situa¬ 
ció que no puc entendre. Sr. Clos, si 
l'Ajuntament de Barcelona, com 
vosté va manifestar, es presentarà 
com a part perjudicada per les des¬ 
trosses ocasionades al mobiliari 
urbà, valorades en uns cinc milions 
de pessetes, vostè, com a màxim 
representant d'aquest, pensa ingres¬ 
sar a la presó de forma perpètua 
pels milers de mil.lions gastats en la 
potineria del llac ocasional que ens 
heu montat a la plaça Çerdà? 

Sra. García Valdecasas, comprenc 
que potser al govern que vostè 
representa li dolgui negar el permís 
per a una concentració de gent que 
somia amb muntanyes nevades, 
cares al sol i banderes al vent per¬ 
què, és clar, els pobrets ho fan en 
record d'aquell iaiet que tenen ente¬ 
rrat a una Vall de Caiguts llunyans, i 
la befa que representa any rera any 
aquesta monstruositat a la plaça 
dels Països Catalans només pot 
enutjar a gentussa amb poca sensi¬ 
bilitat: catalanistes, homosexuals, 
judeomaçons,..., al capdavall 
vostès, per evitar problemes, ja pro¬ 
curen tenir la Plaça neta d'inmi- 
grants, pobres de necessitat i altra 
gent de mal viure perquè sinó, ja se 


sap, els homenots es poden moles¬ 
tar i enviar algú a l'hospital, o potser 
al cementir, però això no provoca 
alarma social, no! si el que ells pre¬ 
tenen és mantenir una Espanya neta 
i unitària...angelets! 

Sra. Remei Bona, titular del jutjat 
d'instrucció n 28 de Barcelona: un 
conductor, que conduïa sota els 
efectes de l'alcohol, mata a dos 
ciclistes i l'endemà surt al carrer 
com si res; un pres en llibertat con¬ 
dicional, després de reiterades ame¬ 
naces denunciades per la víctima, 
però absolutament despreciades per 
la justícia, mata a una més de les 
moltes dones assassinades en 
aquest pais, i la Junta de Jutges de 
Vigilància Penitenciària, això sí, ho 
lamenta profundament, com sem¬ 
pre que, malgrat tanta inoperància, 
una altra dona és assassinada; 
quants casos hi ha de skins i gent de 
la seva mena, que es trobaven a la 
Plaça dels Països Catalans i que 
maten, agredeixen, destrossen i 
causen veritable ALARMA 
SOCIAL però que surten dels jut¬ 
jats com si res?i... en fi, se'm fa difí¬ 
cil entendre que la mal anomenada 
justícia que patim sigui tan crimi¬ 
nalment indulgent en tantíssims 


casos i en d'altres, com aquest, en 
que certament s'han destrossat bens 
personals i municipals que, curiosa¬ 
ment, toquen butxaques poderoses 
(bancs, caixes i companyies d'asse¬ 
gurances bàsicament) sigui tan 
estúpidament estricta. Sense voler 
justificar a aquests joves, perquè 
encara que estiguèssin carregats de 
raó, amb el seu absurd comporta¬ 
ment l'han perdut, no comprenc, ni 
com ciutadana accepto, que esti¬ 
guin en presó com uns criminals. 

Per tot el que he exposat, crec qüe 
seria un alleujament pels ciutadans 
que les paraules ètica, coherència, 
honestedat i justícia entresssin d'u¬ 
na vegada per totes a les nostres 
Institucions i que els seus represen¬ 
tants actuals es dediquessin al par¬ 
xís i deixessin pas a gent responsa¬ 
ble, amb capacitat i amb ganes de 
treballar amb un mínim de sentit 
comú.” 

MEDALLES D’OR 

“Com cada any a la vila de Sants, 
l’equip municipal està buscant dues 
persones “emblemàtiques” per pre- 
sentar-les a l’Ajuntament central 
com a mereixedores de la medalla 
d’or de Barcelona pels seus 


“mèrits” en pro de la ciutadania i 
vassallatge de la nostra vila. I com 
sempre recaurà en aquells/es que 
d’una manera ordenada i sense tras¬ 
balsos han fet camí cap a fites de 
tranquil·litat, ordre, bons costums, 
alhora d’esser amic dels amics o 
amigues dels amics, i a més a més, 
que no hagin donat cap mal de cap, 
cap ensurt, cap crítica a l’ordre esta¬ 
blert. Només d’aquesta forma tin¬ 
dran l’honor i el goig d’esser porta¬ 
dors/es de la medalla de la ciutat. 
Qui seran? Un altre capellà progres¬ 
sista, un històric líder veïnal, algún 
president/a d’alguna ONG inventa¬ 
da per aquest acte, etc... però de 
segur que sortiran noms per sentir- 
nos orgullosos de la vila de Sants. 
Mentrestant, 26 joves antifeixistes 
restaran a l’espera de ser condem¬ 
nats/des, mentrestant l’angoixa serà 
present a les seves llars, mentrestant 
els feixistes camparan lliurement 
pels carrers del barri, mentrestant 
els/les joves buscaran un treball 
digne, mentrestant la societat s’a¬ 
dorm amb els cants falsos del con¬ 
sum. Però els/les homenatjats/des 
amb la medalla d’or penjada al coll 
ufanosos del seu merit, restaran una 
vegada més i com sempre 
callats/des.” 

Transcripció de les cartes rebudes a 
la Redacció de La Burxa. 


Ressenyes 


BALESTRINI 


Los invisibles 



Panorama de narrativas 

Editorial Anagrama 


LOS INVISIBLES. Editorial Anagrama. 


En aquesta apassionant novel.la, Nanni Ballestrini relata un tema que va conèixer d’aprop: l’explosió social 
que va convulsionar a Itàlia els anys 70. Narrat en primera persona, va describint la història vital d’una gen¬ 
eració que va intentar capgirar el món, i capítol a capítol n’explica les seves lluites, emocions, aventures, ale¬ 
gries, problemes, somnis, sabotatges, vagues salvatges, okupacions, i finalment el seu acorralament i 
aniquilació per mitjà de la presó, la tortura, l’assassinat, la droga i la bogeria, fins aconseguir la seva expulsió 
de la vida social i la memòria col·lectiva. Un document imprescindible per aprendre de les conquestes i dels 
errors, d’una gent i d’unes lluites no tan diferents al nostre entorn. 



LA OTRA CARA 


GARZÓN, LA OTRA CARA. Editorial Txalaparta 


Aclamat pels mitjans de comunicació, odiat fa temps per la classe política, sempre en el primer pla de 
l’actualitat, Baltasar Garzón va ser alavat davant de l’opinió pública com a prototip de jutge honest, 
valent i independent. Tot i això, el mite del “Superjutge” és una falacia. Coneguts juristes no dubten en 
qualificar-lo de pèssim instructor i son molts els seus ex-amics que no s’aturen en senyalar-lo com una 
persona sense escrúpols. Tan sols la seva facilitat per estar sempre a primera pàgina de l’actualitat, 
suplanta la seva carència ètica i professional. La seva última maniobra ha estat erigir-se en en el valuard 
dels drets humans amb el cas Pinochet. La llastimosa paradoxa és que pocs jutges a Europa hauran 
escoltat més testimonis de tortura que ell, sense haver mogut ni un dit per tal d’investigar-los ni per evitar- 
ho. Garzón i Pinochet haurien de ser en el mateix banc dels acusats. Els testimonis d’aquest llibre poden 
ser suficients per treure la màscara a un farsant. 

EL PARC DE BOMBERS RESISTEIX 


INTENT D'UNA 
NOVA OKUPACIÓ 
A LA BORDETA 


Veïnat i bombers continuen convocant concentracions de protesta 


LA BORDETA.- El passat dis¬ 
sabte sis d'octubre, un grup de 
joves va okupar un edifici al 
carrer Sagunt tocant amb Jocs 
Florals. Quan els okupants ja es 
trobaven al balcó va aparèixer 
un home a l'interior de la casa 
que, fora de si, va obrir els porti¬ 
cons i va provar de tirar dalt a 
baix a un a de les persones que 
hi havien pujat. La casa, però, 
era buida i el terra estava ple de 
porqueria. Segons els okupes la 
finca pertany a la Caixa i no a un 
particular. Al marge de qui en 
sigui propietàri/a, l'edifici tenia 
clares evidències de desús i l'in¬ 
dividu que deia ser-ne el propie¬ 
tari va accedir a la casa a través 
de la planta baixa de l’edifici 
adjacent.. 


L’última manifestació (inicis d’octubre), al seu pas per Ctra. de Sants, 

m ja apuntàvem plantell de bombers de forma clusió, els bo: 

a, l'Ajuntament inmediata" i és per això que l'A- que "passats \ 

ïveu tancar el juntament opta per tancar tres l'esclat d'un f 

del carrer Llei- dels set parcs de bombers que arriba als sis-o 

c que implica actualment operen a Barcelona, sobreescalfor 1 

tnt per els i les Però, tal i com afirmen els bom- fici convencio 

nts barris afec- bers, la reducció del plantell és plaçaments qu 

eixos bombers, una constant dels darrer vint anys: l'enderrocamer 

itària contra el "ja el 1.981 el plantell total era de difici". Doncs 

nua endavant més d'un miler de bombers...i calcula l'Ajunt 

l de mobilitza- ,amb tot, dos-cents efectius més els bombers a 

passada van ser ingressaren al cos aquell any. punt de Sants 

os de sarna al Avui, som només set-cents vint-i- parc de l'Eixan 

tnes, segons els cinc efectius i no s'ha produït ni parc del carn 

fet no és gens un sol nou ingrés tot i que les arriscant les vi( 

les condicions jubilacions han deixat, aquest del Poble Se 

:ls efectius del any, setanta cinc places vacants, francs, La Bor 

;anes com dels A més, part del cos municipal són Font de la Gus 

Sec són total- treballadors que es dediquen als Barceloneta. ] 

ora que els mit- serveis auxiliars i, per tant, el quatre, a les vi 

cada cop més plantell real que respon a les tirà de la pça. E 

jectiu bàsic del situacions d'emergència és encara la quarta man; 

"disminuir el més mínima. Com a tall de con- clausura de l'eq 


EL 

CORRELLENGUA99 
PASSA PEL BARRI 


SANTS.- El Correllengua va 
recórrer els carrers de Sants, 
enmig d'un ambient festiu, el 
passat dissabte 2 d'octubre. El 
trajecte es va iniciar a la plaça 
Espanya i va passar per la carre¬ 
tera de Sants fins a la plaça 
Màlaga, acompanyada pel so de 
gralles i tambors, així com per 
un gegant i un capgrós. Unes 
150 persones van participar en el 
recorregut, al final del qual el 
rector de la Universitat Catalana 
d'Estiu de Prada de Conflent va 
fer un discurs en el qual va 
defensar el català i la necessitat 
de protegir-lo davant dels intents 
de discriminació que es fan, 
sobretot al País Valencià. Des¬ 
prés de l'acte hi va haver un 
dinar a la plaça en el qual hi van 
participar una vuitantena de per¬ 
sones. Igualment hi va haver a la 
plaça Màlaga durant tot el matí 
diverses paradetes informatives 
de col·lectius i entitats del barri, 
i una exposició fotogràfica on es 
feia un recorregut per les dife¬ 
rents activitats antifeixistes que 
s'han celebrat al barri de Sants 
durant els darrers anys. La músi¬ 
ca de fons va ambientar tota la 
jornada, fins a mitja tarda, quan 
es va desmuntar les paradetes. 
Cal ressaltar que durant el trans¬ 
curs del dinar van haver de”con- 
viure” amb els preparatius d’un 
acte de suport a Pasqual Mara- 
gall a Cotxeres, acte al que algú 
li va dedicar una pintada on es 
llegia: “PSC=GAL”. 


TORNA A GUANYAR V ABSTENCIÓ 


Al Districte de Sants-Montiuic van votar un 49% de les persones amb dret a vot, el 51 % no va votar. 


Al nostre barri, es va produir un 
curiós fenomen durant les passa¬ 
des eleccions autonòmiques, i és 
que tot i que a la resta de la ciutat, 
un promig del 60% de persones 
van anar a votar, a Sants només hi 
van anar el 49%, produint-se de 
nou la situació que ja s’havia pro¬ 
duït a les eleccions municipals, o 
sigui, que més persones s’abstin¬ 
guessin que no pas anessin a votar, 
desligitimant així el tinglado elec¬ 
toral. S’ha d’explicar també que 
durant la jornada de reflexió, van 
aparèixer diversos cartells als 
carrers del barri, on es feia refle¬ 
xionar del perquè la gent anava a 
votar. Potser hagin tingut alguna 
incidència? 


Pintada antielectoral apareguda als carrers del barri 

Contra-Infos 


SOLIDARIS AMB ITOIZ ESCALEN LA 
NÒRIA DEL MIL·LENI DE LONDRES 

L’acte denunciava la construcció de les preses d’Itoiz i Narmada. 

“Deixeu fluir els rius”. Al mig¬ 
dia van descendir 8 persones que 
van ser detingudes, mentre que 
les altres dues van passar la nit 
penjades d’unes hamaques. 
L’acció esta emmarcada dins la 
gira europea de Solidaris amb 
Itoiz, per tal de denunciar les 
colosals construccions hidràuli¬ 
ques que únicament beneficien 
les grans multinacionals al 
temps que destrueixen els recur¬ 
sos naturals i desplacen la gent 
que es guanya la vida treballant 
la terra. Contra-Infos 26/10/99 


LONDRES.- La matinada del 
dilluns 25 d’octubre, 10 perso¬ 
nes pertanyents al col·lectiu 
“Solidaris amb Itoiz”, es van 
enfilar a la Nòria de 135 metres 
d’alçada, coneguda com l’Ull de 
Londres, i que el govern britànic 
vol convertir en un símbol del 
canvi de mil·leni. Després de 3 
hores d’escalada, quatre dels 
ecologistes van arribar a dalt de 
tot i van desplegar unes pancar¬ 
tes que deien: “Itoiz Lliure”, 
“Narmada Lliure”, “Aturem els 
embassaments”, “Solidaritat” i 


BICICLETADA INSUBMISSA 


BARCELONA.- El dissabte 30 
d’octubre, diverses bicicletes 
van recórrer el recórrer el trajec¬ 
te de PI.Catalunya a Pl.Sant Jau¬ 
me, per tal de denunciar la situa¬ 
ció que pateixen 6 insubmissos a 
les casernes (joves que es decla¬ 
ren insubmissos un cop han 
ingressat a l’exèrcit) que estan 
tancats a la presó militar d’Al¬ 
calà de Henares, cumplint una 
condemna de 2 anys, 4 mesos i 
un dia per haver desertat. Al final 


de la bicicletada, van plantar 3 
tendes de campanya davant de la 
Generalitat, però a mitja tarda, 
l’arribada de 5 furgonetes d’an- 
tiavalots dels mossos d’esquadra 
va amenaçar-los amb ser desa¬ 
llotjats. Finalment van treure les 
tendes voluntàriament, però es 
van quedar a dormir (una desena 
de persones) al mig de la plaça, 
per tal de denunciar l’empreso¬ 
nament dels joves insubmissos. 
Contra-Infos 1/11/99 


CONDEMNEN A L’ADVOCAT F.ARNAU 

La sentència és de 2 mesos de presó i 200.000pts de multa. 


BARCELONA.- Després de 9 
suspensions del judici pel cas 
Marc Pérez i Solà (durant el 
qual, la secció 7 a de l’Audiència 
va denunciar a Francesc Arnau 
per desobediència, per haver 
intentat demostrar amb noves 
proves que l’argumentació de la 
Fiscalia no tenia sentit) que cue¬ 
ja des de l’any 1992, el judici es 
va realitzar el passat 1 d’octu¬ 
bre. La sentència condemnatòria 
es va conèixer 3 dies després 
(rapidessa que fa sospitar que la 
sentència estava prefabricada 
pel jutge Camarena del penal n°l 


de Barcelona i el fiscal Amadeo 
Melis), i segons aquesta, se’l 
condemnava a 2 mesos de presó 
i a 200.000pts de multa -que de 
no ser pagades es substituirien 
amb 20 dies de presó-. Des de la 
Coordinadora Contra els Abusos 
del Poder, es va denunciar públi¬ 
cament que: “per tot això, ja 
queda palès l’afany per acabar 
amb algú, que sobradament ha 
demostrat la seva postura a 
l’hora de defensar els drets 
bàsics de les persones a les 
quals ha defensat i defensa ’’. 

Contra-Infos 12/10/99 


JUTJADA PER TAPIAR EL 
XALET DE J.PUJOL 


RIPOLL.- El passat 21 d’octu¬ 
bre, una noia de Sant Adrià de 
Besòs, va haver de desplaçar-se 
fins a Ripoll per assistir com acu¬ 
sada a un judici, ja que segons un 
informe d’empremtes dactilars 
fet pels mossos d’esquadra, la 
jove era autora d’haver tapiat la 
casa de Jordi Pujol a Queralbs 
(ripollès), el passat 28 d’octubre 
de 1997. Els mossos asseguraven 
haver trobat l’empremta d’un dit 


de la noia a un cartell que els 
autors de la tapia van penjar 
sobre aquesta. La noia va expli¬ 
car que havia enrollat cartells per 
tal de ser distribuits, i que l’em¬ 
premta podria estar al cartell per 
aquest fet, a l’igual que hi podia 
haver-hi empremtes de més per¬ 
sones i a d’altres cartells, penjats 
per molts pobles i ciutats, ja que 
eren per convocar una manifesta¬ 
ció. Contra-Infos 24/10/99 


INFORMACIONS BREUS 


SEGRESTAT UN ESTUDIANT DE L'UNAM 

MÈXIC.- L'estudiant de ciències polítiques a l'UNAM i alumne de 
la Universitat Autònoma Metropolitana, Ricardo Martínez, va ser 
segrestat el 20 d’octubre per tres homes que el van ficar dins un cot¬ 
xe "Golf" negre. Immediàtament es van començar a fer assemblees i 
accions. Una d'elles va ser el tancament de l'avinguda Insurgentes 
en el sentit sud-nord fins a les 10 de la nit. 

Contra-Infos + Consell General de Vaga de l'UNAM 26/10/99 

SINDICALISTA ASSSASSINAT A SUÈCIA 
SUÈCIA.- Un membre del sindicat llibertari suec SAC va ser 
assassinat per un grup de nazis que el van disparar quan entrava 
casa seva el passat 12 d'octubre. El seu delicte va ser descobrir que 
un militant nazi estava infiltrat a la seva secció sindical i denun- 
ciar-ho. Aquest atemptat està emmarcat dins una campanya de 
terror ultradretà, que ha consistit també en la col·locació de bom¬ 
bes a locals sindicals o atacs contra periodistes; els membres del 
SAC han estat un dels objectius principals. El passat dijous 28 
d’octubre, es va fer una concentració davant del consulat de Suècia a 
Barcelona, situat al c/Mallorca 279, per protestar per l’assassinat 
del sindicalista. També es van produir multitudinàries mobilitza¬ 
cions a Suècia, on més de 40.000 persones van sortir als carrers 
d’Estocolm per recolzar als companys i familiars de la víctima. 

Contra-Infos 22/10/99 

MORT A UN DESALLOTJAMENT A VALÈNCIA 

VALÈNCIA.- El dissabte 16 d'octubre la Policia Nacional, sense 
ordre de desallotjament, va rodejar l'antic cine-teatre Princesa, 
okupat 2 hores abans. Davant la negativa dels 53 okupants a aban¬ 
donar l'immoble, la policia va començar un brutal atac amb gasos 
lacrimògens i pilotes de goma. L'enfrontament amb la policia es va 
allargar durant mitja hora fins que un noi que es trobava a l'interior 
de l'edifici va caure des d'una alçada de 3 metres, donant-se un cop 
molt fort al cap. Vista la gravetat es va sortir a fora demanant una 
ambulància, que va trigar més de mitja hora en arribar. Mentre por¬ 
taven el ferit a l'hospital, les 52 persones van ser detingudes. L'en¬ 
demà, el noi ferit va morir degut a les lessions celebrals produïdes 
per la caiguda. Contra-Infos 17/10/99 

ELS FEIXISTES TORNEN A ATACAR L'ATENEU 
POPULAR INSURRECTE DE SABADELL 

SABADELL.- El diumenge 17 d'octubre, un grup nazi va tornar a 
llançar un parell de còctels molotov coptra l'Ateneu Popular Insu¬ 
rrecte de Sabadell, que van provocar un petit incendi a la porta del 
local. Després del llançament van marxar i no se'ls va poder atra¬ 
par, de manera que és ja la cinquena vegada que grups feixistes ata¬ 
quen aquest Ateneu de Sabadell i continuent fent-ho amb total 
impunitat. Contra-Infos 18/10/99 

S'INICIA LA CAMPANYA "SALVEM VALLPARADÍS" 

TERRASSA.- L'amença de desallotjament del Centre Social de 
Vallparadís va arribar a partir d'un auto judicial segons el qual els 
okupants de l'edifici havien d'abandonar-lo abans de l'l 1 d'octubre, 
o la jutjessa ordenaria l'ordre de desallotjament. El C.S.O. Vallpa¬ 
radís va ser okupat i rehabilitat l'abril de 1997. Durant aquests dos 
anys s'han dut a terme infinitat d'activitats, xerrades, concerts, 
tallers...i s'ha creat un centre social i cultural, que suposa una reali¬ 
tat alternativa a la que ofereix el sistema capitalista. Per evitar el 
seu desallotjament a Terrassa porten terme una campanya amb el 
nom "Salvem Vallparadís", dins la qual es realitzen xerrades, 
accions, recollides de signatures, etc.... Contra-Infos 5/10/99 

MANIFESTACIÓ PER LA LLIBERTAT DEL POBLE SAHARAUI 

BARCELONA.- El dijous 7 d’octubre, prop d’un miler de persones 
van participar en una concentració davant del Consulat del Marroc. 
La convocatòria es va realitzar per protestar contra la repressió i la 
violència que en els darrers dies han dut a terme contra la població 
saharauí de la ciutat d’Aaiun. L’actuació de la policia i els colons 
marroquins va provocar 3 morts, diversos ferits i desapareguts, i 
atacs a comerços saharauís. Contra-Infos 11/10/99 






Xerrades 


Cinema i Video-Xerrades 


Skaparràpid 


Teatre 


Manifestacions i Concentracions 


Si vas pel carrer 
i un pare li pega a un fill, 
la gent diu que és normal 
és son pare!. 

A la cua del mercat 
una dona eix correguent 
un senyor sonriu i diu 
no passa res, es mi mujer!. 
dos negres estan parlant, 
quan arriba la madera 
i sense més explicacions 
li demanen la papela. 

Apartheid social 
racisme de classes, 
és pel teu color de pell 
i no serveixes de res. 

El món sancer 
no es menjares, 
capitalistes i rics 
taula al complet, 
viure a Europa 
primera potència, 
buscant la vida 
amb qui més tinga. 
Antifeixistes 

-contra el poder de l'estat- 
Antifeixistes 

-contra les classes socials- 
Antifeixistes 

-contra l'engany dels sues diners- 
Contra el racisme colors i bon só, 


Dilluns conflictius al CSA Can Vies 
8 novembre 19:30h “L'assemblea: la veu de tothom?” 

15 novembre 19:30h “Kosova: i ara què?” 

Dilluns 8 a les 20h: “Casa sana casa feliç”, dins del cicle de conferències de GEA (Associació d'Estu¬ 
dis Geobiològics). Al CS de Sants 

Dimarts 16 a les 20h: “Què cal saber sobre la soriasi?” 

Parlarà Jordi Rex de l'Associació Acció Soriasi. Al CS de Sants 

Dimarts 23 a les 19:30h: “L'impacte ambiental del TAV”, organitza el Grup Ecologista de Sants. 

Al CS de Sants 


Fresas sin nata sobre atur i treball precari 

Org. La Burxa 

Video sobre la situació actual a Chiapas 

Org. La Burxa 


CSA Hamsa, 


CSA Hamsa. 


Les samarretes anti¬ 
feixistes ja son a la 
venda per 800pts. Els 
beneficis seran per 
les despeses dels 
detinguts i les detin¬ 
gudes el passat 12 
d’octubre. Les pots 
trobar al CSA Can 
Vies i al CSO Hamsa. 


divendres 12/lla les 21h: Body Safe(er), de Semolina Tomic, CSA Hamsa. 

Bo d’ajut: 200ptes. 

(Els beneficis d'aquest espectacle aniran destinats al pot de suport pels detinguts i detingudes el 12 d'octubre.) 


4 de novembre a les 20h: Manifestació en contra del trasllat del parc de bombers del C/ Lleida 

A Pça. Espanya. 

6 de novembre a les 19h: Aturem el desallotjament de Vallaparadís. 

A la Pl. Vella de Terrassa. 

13 de novembre a les 12h: Manifestació contra l’execució de Mumia Abu Jamal. 

A Pl. Sant Jaume. 

22 de novembre a les lOh: Concentraciópel judici dels i les detingudes el 12 d'octubre del 1998 

Davant dels jutjats. 


adreces 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 
La Barricada, c/Constitució 104 


Festes i Concerts 



dissabte 13, 22h: 

Festa de la cooperativa de consum, 

CSA Hamsa. 

dissabte 20, 21h: 

Passi de pel·lícules anti-20/N, 

CSA Hamsa. 

dissabte 27, 22h: 

Concert Contrainformatiu amb: 

Soweto, 

La Sound Sistem Da Latin Jòqueis, 



Reverendo Ragga, Organitza: Contra-Infos 

CSA Hamsa. 


Tallers 

dimarts 19:30 a 21h 

anglès lr nivell (2000 ptes.) 

CS de Sants 

dimarts 18:15 a 19:30h 

escriptura creativa (2000 ptes.) 

CS de Sants 

dimecres 17:30 a20h 

timbalers 

CSA Hamsa 

dimecres de 19:30 a 21h 

català lr nivell (2000 ptes.) 

CS de Sants 

dijous de 19:30 a 21h 

anglès 2n nivell (2000 ptes.) 

CS de Sants 

dijous de 19:30 a 21h 

control mental (2500 ptes.) 

CS de Sants 

dijous de 21 a 22:30h 

balls de saló (2500 ptes.) 

CS de Sants 

divendres de 16 a 18h 

flamenco 

CSA Hamsa 

dissabte de 9 a 10:30h 

ioga (2500 ptes.) 

CS de Sants 

-disssabte de 11 a 12;30 

tai-xi (2500 ptes.) 

CS de Sants 

tots els dies a les 17h 

curs d’alfabetització a G.E. per a adults 

Escola Perú 




















